A nyugati világban leghíresebbé vált filmje az "Isten veled, ágyasom!" (1993) című történelmi dráma, melyet két Oscar-díjra jelöltek, és elnyerte az Arany Pálma-díjat az 1993-as cannes-i filmfesztiválon. EZt követte a "Csábító Hold" 1996-ban, mely ismét egy történelmi dráma, főszerepében Gong Li. Bár ez is jó visszhangot váltott ki a kritikusokból, nem volt olyan elismerésben része, mint az előbbinek, és sokakat elfordított a filmtől a túlbonyolított cselekmény. 1999-es nagy sikerű filmje "A császár és a gyilkos", mely a legendás Csin Si Huang-ti első kínai császár és gyilkosa történetét meséli el.